O ţară s-a retras de la Jocurile Olimpice de la Tokyo, din cauza temerilor legate de coronavirus.
Guinea este a doua ţară care s-a retras de la Jocurile Olimpice de la Tokyo. Decizia a fost luată din cauza numărului de cazuri de coronavirus. Coreea de Nord este prima ţară care s-a retras de la competiţia de la Tokyo.
Guinea s-a retras de la Jocurile Olimpice din acest an, relatează New York Post. Ţara africană avea cinci sportivi la competiţia de la Tokyo.Ministrul sportului Sanoussy Bantama Sow a făcut anunţul miercuri, printr-o scrisoare trimisă preşedintelui Comitetului Olimpic din Guinea, acuzând coronavirusul şi variantele care au devenit dominante în ultima perioadă."Datorită reapariției variantelor COVID, guvernul, preocupat de menținerea sănătății sportivilor, a decis să anuleze participarea Guineei la Jocurile Olimpice de la Tokyo", se arată în comunicat.Cu doar câteva zile înainte de declarație, secretarul general al comitetului olimpic, Ben Daouda Nassoko, a declarat pentru Associated Press că au fost eliberate fonduri pentru ca delegația să meargă la Tokyo.Guinea a participat la Jocurile Olimpice de 11 ori, însă fără să câştige o medalie. Coreea de Nord este singura ţară care s-a mai retras de la Jocurile Olimpice de la Tokyo.